Los mios díes dedicábalos a la llectura de los poetes y el vagar que me quedaba echábalu en paseos pel campu; nos atapeceres tormentosos del branu, que fain peñerar sobre Orsenna como una capa de chumbo, prestábame fundime pelos montes qu’esveren la ciudá; el placer de cabalgar al devalu multiplicábase en mi coles hores como se multiplica la velocidá d’un animal xenerosu; a minudo nun volvía pa en casa hasta l’escurecer.